Mandag kan der fejres 20 års jubilæum for EU's Habitatdirektiv og LIFE-forordning i Lille Vildmose. Det fejrer Aalborg Kommunes borgmester Henning G. Jensen (Soc.Dem.) sammen med Miljøminister Ida Auken (SF) og EU Kommissær Janez Potocnik i Lille Vildmose. Lille Vildmose har som Natura 2000-område netop fået støtte til et stort naturgenopretningsprojekt gennem LIFE-forordningen. Her skal en del af Lille Vildmose genoprettes fra tørvegravning til højmose. Det projekt skydes i gang under besøget i mosen.

Opsummering:
Aalborg Kommunes borgmester Henning G. Jensen tager mandag imod både miljøminister og EU kommissær i Lille Vildmose.